सरकार के काम की चौतरफा प्रशंसा: सीएम
गुप्ता ने अग्निशमन सेवा की दुर्दशा, आम आदमी कैंटीन पर जमकर घेरा
जाम में फंसे विधानसभा अध्यक्ष, 10 मिनट देर से शुरू हुई सदन कार्यवाही
दिल्लीके मुख्यमंत्री अरविंद केजरीवाल ने कहा है कि आम आदमी पार्टी की सरकार ने पिछले दो साल के दौरान राजधानी में लोगों की बेहतरी के लिए जो काम किए हैं उनकी चौरतफा प्रशंसा की जा रही है। दिल्ली विधानसभा में मंगलवार को एलजी के अभिभाषण पर धन्यवाद प्रस्ताव पर चर्चा का जवाब देते हुए सीएम ने कहा कि लोगों का कहना है कि सरकार ने काम किया है। शिक्षा के क्षेत्र में किए गए सुधार सबके सामने हैं। उनके जवाब के बाद धन्यवाद प्रस्ताव पारित कर दिया।
उन्होंने कहा, ‘पहले हमारे लिये कहा जाता था कि हमें सरकार चलाने नहीं आती है। सरकार ने पिछले दो साल के दौरान बिजली के दामों में बढ़ोत्तरी नहीं होने दी। आठ हजार कक्षा के कमरे बनाये गये।’ उन्होंने चुनौती देते हुये कहा कि भारतीय जनता पार्टी शासित राज्यों मध्यप्रदेश और छत्तीसगढ़ तथा दिल्ली नगर निगम ने एक भी ऐसे स्कूल का निर्माण नहीं किया जैसा दिल्ली सरकार ने किया है। प्रधानमंत्री नरेंद्र मोदी की विदेश यात्राओं पर कटाक्ष करते हुए केजरीवाल ने कहा कि आम आदमी पार्टी का मुख्यमंत्री विदेश नहीं जाता। अध्यापकों को प्रशिक्षण के लिये विदेश भेजा जाता है। उन्होंने कहा, “एक हमारे प्रधानमंत्री हैं जो पूरी दुनिया की सैर कर आए।’
दिल्ली सरकार के मोहल्ला क्लीनिकों की संयुक्त राष्ट्र के पूर्व महासचिव कोफी अन्नान ने भी तारीफ की है। सरकार ने 106 मोहल्ला क्लीनिक बनाये जबकि भाजपा की छत्तीसगढ़ और मध्यप्रदेश की सरकारें पिछले 10 सालों में भी इतने नहीं बना सकीं। दिल्ली सरकार ने पिछले डेढ़ साल के दौरान पांच फ्लाईओवरों का निर्माण किया जबकि भाजपा की एमसीडी 2006 से अभी तक रानी झांसी रोड फ्लाईओवर का आधा निर्माण भी नहीं करा सकी। उन्होंने भाजपा अध्यक्ष अमित शाह पर निशाना साधते हुए कहा कि भाजपा के लिए चुनावी वादे जुमले होते होंगे पर हमारे लिए बाइबिल से कम नहीं है। केजरीवाल ने कहा, “जब हम राजनीति में नहीं थे तब ऐसा महसूस होता था कि यह बहुत खराब है लेकिन जब इसमें आए तो पता चला कि यह बहुत ही ज्यादा खराब है। हम राजनीति में नहीं आते अगर अन्य राजनीतिक पार्टियां सुधर जाती। हमारा कहना है कि आज भी सुधर जाओ, हम राजनीति छोड़ देंगे।’
केजरीवाल का प्रधानमंत्री नरेंद्र मोदी की विदेश यात्रा पर कटाक्ष
नई दिल्ली | मंगलवारको दिल्ली विधानसभा के बजट सत्र के दूसरे दिन एलजी के अभिभाषण पर धन्यवाद प्रस्ताव का जवाब देते हुए मुख्यमंत्री अरविंद केजरीवाल।
नई दिल्ली | मंगलवारको विधानसभा में भाजपा ने दिल्ली में अग्निशमन सेवा की दुर्दशा, आम आदमी कैंटीन और उपराज्यपाल के निराशाजनक अभिभाषण में भविष्य के लिए विजन नदारद होने की बात पर सरकार को जमकर घेरा। नेता विपक्ष विजेन्द्र गुप्ता ने दिल्ली सरकार द्वारा दिल्ली अग्निशमन सेवा की लगातार आपराधिक उपेक्षा, अधिकारियों, कर्मचारियों एवं उपकरणों तथा संयंत्रों की भारी कमी का मुद्दा उठाया।
गुप्ता ने कहा कि विभाग में इन कमियों के चलते हरिओम हरिसिंह मीणा जैसे कर्मियों की शहादत दुर्घटनाओं का सिलसिला जारी है। उन्होंने कहा कि उन्हें सच्ची श्रद्धांजलि यही होगी कि सरकार अग्निशमन सेवा के अविलंब रिक्त पद भरकर और नए उपकरण संयंत्र खरीद कर अग्निशमन सेवा को सुदृढ़ बनाए। गुप्ता ने कहा कि सोमवार को उपराज्यपाल द्वारा विधानसभा में दिए गए सम्बोधन में भविष्य की योजनाओं दूरदृष्टि का नितांत अभाव रहा। इसमें सरकार के लिए कोई दिशानिर्देश तय नहीं किए गए। गुप्ता ने सरकार पर आरोप लगाया कि उसने दो वर्ष के कार्यकाल में अभी तक कोई आम आदमी कैंटीन नहीं खोली है। चालू वित्त वर्ष में इन कैंटीनों के लिए 10 करोड़ और गत वित्त वर्ष में 50 करोड़ रुपए का प्रावधान रखा था। उन्होंने पूछा इस विषय में क्या कदम उठाए गए हैं।
नई दिल्ली | दिल्लीकी सड़कों पर आए दिन होने वाले ट्रैफिक जाम का प्रतिकूल असर दिल्ली विधानसभा की कार्यवाही पर भी दिखा। पांच दिवसीय बजट सत्र के दूसरे दिन मंगलवार को ट्रैफिक जाम का मुद्दा विधानसभा में छाया रहा। मुस्तफाबाद से भाजपा विधायक जगदीश प्रधान ने दिल्ली में तेजी से बढ़ते जाम का मुद्दा सदन में उठाया था। इस दौरान विधानसभा अध्यक्ष ने कहा कि विधानसभा आते वक्त उन्हें जाम खुलवाने के लिए दो बार अपने ओएसडी तक को फोन करना पड़ा, लेकिन जाम की स्थिति जस की तस थी। जाम में फंसे रहने के कारण विधानसभा भी देर से पहुंच सका। इसके चलते बजट सत्र 10 मिनट देर से शुरू हुआ। इसके अलावा उन्होंने कहा कि इस दौरान किसी चौराहे पर जाम खुलवाने के लिए कोई सिपाही नहीं दिखा। उधर, इससे पूर्व तिलक नगर से आम आदमी पार्टी (आप) के विधायक जरनैल सिंह और राजेश गुप्ता ने अतिक्रमण की वजह से दिल्ली में जाम का मुद्दा उठाया। उन्होंने कहा कि दिल्ली पुलिस और नगर निगम के ढुलमुल रवैये के चलते सड़कों पर बड़ी-बड़ी दुकानें लगी हैं। इसकी वजह से हर रोज लोगों को भारी ट्रैफिक जाम की समस्या का सामना करना पड़ता है। राजेश गुप्ता ने कहा कि अतिक्रमण पर कार्रवाई होने के कुछ देर बाद फिर से अतिक्रमण हो जाता है। इस दिशा में कड़ी कार्रवाई होनी चाहिए।
hne_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva